Във връзка с постъпило в РИОСВ-Пловдив уведомление с вх. № ОВОС-45/08.01.2026 г.,  допълнителни информации с вх. №ОВОС-45-1/14.01.2026 г. и вх. №ОВОС-45-8/27.03.2026 г. за ИП: „Изграждане на тръбен кладенец с дълбочина до 24 м. и котелно“ в ПИ 73242.501.2663 по КК и КР на село Труд, община Марица, област Пловдив и писмо изх. № ПУ-01-67-3/28.04.2026г. на Басейнова Дирекция Източнобеломорски район Пловдив, възложител: „СИМИД АГРО“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

      Инвестиционно предложение попада в обхвата на т. 2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

       Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000444 „Река Пясъчник“.

Копие на писмото е изпратено до Община Марица и Кметство с. Труд, БД ИБр

